
I Vispārīgā informācija
1. Iepirkuma procedūras veids: iepirkums saskaņā ar Ministru kabineta 2017.gada 28.februāra noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” 
2. Finansējuma saņēmējs: Biedrība “Latvijas Samariešu apvienība”, reģistrācijas Nr.40008001803, juridiskā adrese: Katoļu iela 22, Rīga, LV - 1003 (turpmāk – Pasūtītājs).
3. Kontaktpersona, kura sniedz organizatorisku informāciju: kristine.meistare@samariesi.lv. 
4. Nolikums un papildu informācija:
4.1. Piegādātājs iepirkuma nolikumu ar pielikumiem var saņemt, lejupielādējot to Iepirkumu uzraudzības biroja Publikāciju vadības sistēmā pie šī iepirkuma sludinājuma.
4.2. Piegādātājam jāseko līdzi turpmākajiem iespējamiem grozījumiem Nolikumā, kas tiks publicēti Iepirkumu uzraudzības biroja Publikāciju vadības sistēmā.
4.3. Piegādātājs var uzdot jautājumus par Nolikumu rakstveidā, adresējot tos Pasūtītājam un nosūtot tos uz e-pastu: kristine.meistare@samariesi.lv. 
4.4. Pasūtītājs atbildes uz jautājumiem publicēs Iepirkumu uzraudzības biroja Publikāciju vadības sistēmā. 
5. Piedāvājuma iesniegšana: piegādātāji piedāvājumus iesniedz elektroniski, tos nosūtot Pasūtītājam uz e-pasta adresi: samariesi@samariesi.lv ar norādi “Piedāvājums iepirkumam “Dienas aprūpes centra “Čipstes” jaunbūves projektēšana, būvdarbi un autoruzraudzība Katoļu ielā 59, Rīgā” līdz termiņam, kas norādīts  Iepirkumu uzraudzības biroja Publikāciju vadības sistēmas paziņojumā. 
6. Iepirkuma priekšmeta apraksts:
6.1. Konkursa priekšmets ir Dienas aprūpes centra “Čipstes” jaunbūves projektēšana, būvdarbi un autoruzraudzība Katoļu ielā 59, Rīgā, saskaņā ar Tehnisko specifikāciju, Darbu apjomu sarakstu un līguma projektu.
6.2. CPV kodi: 45000000-7 (celtniecības darbi); 71000000-8 (arhitektūras, būvniecības, inženiertehniskie un pārbaudes pakalpojumi).
6.3. Finansējums: Eiropas Savienības fonda un Pasūtītāja finansējums.
7. Līguma izpildes termiņš un vieta: 
7.1. Līguma izpildes termiņš tiek noteikts no līguma spēkā stāšanās dienas līdz 2027.gada 30. decembrim.
7.2. Būvdarbu garantijas laiks – 60 (sešdesmit) kalendāra mēneši.
7.3. Būvdarbu izpildes vieta: Rīgas valstspilsētas administratīvā teritorija - Katoļu ielā 59, Rīgā.

II Prasības piegādātājiem
8. Piedāvājumu iepirkumam var iesniegt piegādātājs, kas izpilda šādus atbilstības kritērijus:
8.1. nav pasludināts pretendenta maksātnespējas process, nav ierosināts tiesiskās aizsardzības process, pretendentam nav neizpildītās saistības nodokļu jomā;
8.2. pretendents likumā noteiktajā kārtībā ir reģistrēts komercreģistrā Latvijas Republikā vai līdzvērtīgā uzņēmējdarbību/komercdarbību reģistrējošā iestādē ārvalstīs, ja attiecīgās valsts normatīvie tiesību akti paredz attiecīgo reģistrāciju;
8.3. pretendents un tā norādītie apakšuzņēmēji, kas veiks būvdarbus vai projektēšanas darbus reglamentētajā sfērā, ir reģistrēti būvkomersantu reģistrā;
8.4. pretendentam iepriekšējo trīs gadu laikā (2023., 2024. un 2025.gadā) vai vēlāk līdz piedāvājuma iesniegšanas dienai jābūt pieredzei:
8.4.1. kā galvenajam būvdarbu veicējam vismaz viena tāda būvdarbu līguma izpildē, kura ietvaros veikti ēku jaunas būvniecības vai pārbūves darbi vismaz 1 000 000,00 EUR (viena miljona euro) bez PVN vērtībā, un šie būvdarbi līgumā noteiktajā termiņā un kvalitātē ir pilnībā pabeigti un pasūtītājs tos ir pieņēmis (objekts pieņemts ekspluatācijā);
8.4.2. kā būvdarbu veicējam vismaz vienas tādas II vai III grupas ēkas jaunā būvniecībā un šie būvdarbi līgumā noteiktajā termiņā un kvalitātē ir pilnībā pabeigti un pasūtītājs tos ir pieņēmis;
8.4.3. kā būvprojekta izstrādātājam vismaz vienas II vai III grupas ēkas jaunbūves vai pārbūves būvprojekta izstrāde un šis būvprojekts ir apstiprināts būvvaldē (attiecīgā kompetentā iestādē ārvalstīs) vai būvatļaujā izdarīta atzīme par projektēšanas nosacījumu izpildi.
8.5. pretendentam Darbu izpildē jānodrošina:
8.5.1. vismaz viens speciālists (atbildīgais būvdarbu vadītājs) ar spēkā esošu būvprakses sertifikātu ēku būvdarbu vadīšanā un būvuzraudzībā, kurš iepriekšējo piecu gadu laikā (2021., 2022., 2023., 2024. un 2025.gadā) vai vēlāk līdz piedāvājuma iesniegšanas dienai vismaz viena būvdarbu līguma ietvaros kā būvdarbu vadītājs ir vadījis II vai III grupas ēkas jauno būvniecību un būvdarbi līgumā noteiktajā termiņā un kvalitātē ir pilnībā pabeigti un pasūtītājs tos ir pieņēmis (objekts pieņemts ekspluatācijā);
8.5.2. vismaz viens speciālists ar spēkā esošu būvprakses sertifikātu ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā;
8.5.3. vismaz viens speciālists ar spēkā esošu būvprakses sertifikātu siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā;
8.5.4. vismaz viens speciālists ar spēkā esošu būvprakses sertifikātu elektroietaišu izbūves darbu vadīšanā un būvuzraudzībā;
8.5.5. vismaz viens speciālists ar spēkā esošu būvprakses sertifikātu ēku elektronisko sakaru sistēmu un tīklu būvdarbu vadīšanā un būvuzraudzībā;
8.5.6. būvprojekta vadītājs ar spēkā esošu arhitekta prakses sertifikātu vai būvprakses sertifikātu ēku konstrukciju projektēšanā un pieredzi iepriekšējo piecu gadu laikā (2021., 2022., 2023., 2024. un 2025.gadā) vai vēlāk līdz piedāvājuma iesniegšanas dienai vismaz viena būvprojekta vadīšanā šādam objektam un šādā apjomā: II vai III grupas ēkas jaunbūves vai pārbūves būvprojekts un šis būvprojekts ir apstiprināts būvvaldē (attiecīgā kompetentā iestādē ārvalstīs) vai būvatļaujā izdarīta atzīme par projektēšanas nosacījumu izpildi;
8.5.7. arhitekts ar spēkā esošu arhitekta prakses sertifikātu un pieredzi iepriekšējo piecu gadu laikā (2021., 2022., 2023., 2024. un 2025. gadā) vai vēlāk līdz piedāvājuma iesniegšanas dienai kā arhitektam vismaz viena būvprojekta izstrādē šādam objektam un šādā apjomā: II vai III grupas ēkas jaunbūves vai pārbūves būvprojekts un šis būvprojekts ir apstiprināts būvvaldē (attiecīgā kompetentā iestādē ārvalstīs) vai būvatļaujā izdarīta atzīme par projektēšanas nosacījumu izpildi;
8.5.8. būvprojekta daļu vadītāji ar spēkā esošiem būvprakses sertifikātiem:
8.5.8.1. ēku konstrukciju projektēšanā un pieredzi iepriekšējo piecu gadu laikā (2021., 2022., 2023., 2024. un 2025.gadā) vai vēlāk līdz piedāvājuma iesniegšanas dienai kā ēku konstrukciju projektētājam vismaz viena būvprojekta izstrādē šādam objektam un šādā apjomā: II vai III grupas ēkas jaunbūves vai pārbūves būvprojekts un šis būvprojekts ir apstiprināts būvvaldē (attiecīgā kompetentā iestādē ārvalstīs) vai būvatļaujā izdarīta atzīme par projektēšanas nosacījumu izpildi; 
8.5.8.2. siltumapgādes, ventilācijas un gaisa kondicionēšanas sistēmu projektēšanā;
8.5.8.3. ūdensapgādes un kanalizācijas sistēmu projektēšanā, ieskaitot ugunsdzēsības sistēmas;
8.5.8.4. elektroietaišu projektēšanā;
8.5.8.5. elektronisko sakaru sistēmu un tīklu projektēšanā;
8.5.9. ēku energoefektivitātes eksperts.
Pretendents drīkst piedāvāt vienu speciālistu vairākām pozīcijām, ja tas atbilst Nolikumā izvirzītajām prasībām. Pretendents prasības attiecībā uz iepriekšējo pieredzi projektēšanā un piesaistītajiem projektēšanas speciālistiem var apliecināt ar piesaistītā apakšuzņēmēja pieredzi un nodarbinātajiem speciālistiem. 
8.6. iepriekšējo trīs (2023., 2024. un 2025.) finanšu gadu (pārskata gadu) laikā pretendenta minimālajam vidējam gada finanšu apgrozījumam būvniecībā ir jābūt vismaz 1 000 000,00 EUR (viens miljons euro) (bez PVN).
8.7. pretendentam ir pozitīvs pašu kapitāls un pretendenta kopējās likviditātes koeficients (apgrozāmie līdzekļi / īstermiņa saistības) pēdējā gadā,  nav mazāks par 1,0. 
8.8. pretendentam ir jābūt spējīgam nodrošināt kredītiestādes, kurai ir tiesības sniegt finanšu pakalpojumus Latvijas Republikā, neatsaucamu beznosacījumu garantiju vai apdrošināšanas sabiedrības, kurai ir tiesības sniegt apdrošināšanas pakalpojumus Latvijas Republikā, neatsaucamu beznosacījumu galvojumu kā līguma nodrošinājumu 10% (desmit procentu) apmērā no iepirkuma līguma cenas. Līguma nodrošinājumam jābūt spēkā līdz šādam termiņam: 20 (divdesmit) dienas pēc Darbu izpildes termiņa beigām.

III Informācija par iepirkuma priekšmetu
9. Iepirkuma rezultātā uzvarētājam tiek piešķirtas tiesības veikt būvniecību – Dienas aprūpes centra “Čipstes” jaunbūves projektēšanu, būvdarbus un autoruzraudzību Katoļu ielā 59, Rīgā, saskaņā ar Tehnisko specifikāciju un līguma projekta noteikumiem.
10. Visus nepieciešamos saskaņojumus, atļaujas darbu uzsākšanai un nodošanai par saviem līdzekļiem saņem Līguma izpildītājs (Uzņēmējs).
11. Darbu izpildes termiņš: līdz 2027.gada 30.decembris. Autoruzraudzību veic laikposmā pēc projektēšanas darbu pabeigšanas līdz būves nodošanai ekspluatācijā.
12. Tehniskā specifikācija: Tehniskā specifikācija pievienotas Nolikumam kā 1. pielikums. Tehniskās specifikācija satur projektēšanas uzdevumu, prasības būvdarbu izpildei, Darbu apjomu sarakstu un aprakstu par kvalitātes līmeni. Piegādātājs, saskaņā ar Tehnisko specifikāciju, iegūst Finanšu piedāvājuma un Tehniskā piedāvājuma sagatavošanai nepieciešamos datus.
13. Pasūtītāja izsniegtā Tehniskā specifikācija piegādātājam jāizvērtē ar pietiekamu rūpību, lai konkursā uzvarējušais pretendents, parakstot iepirkuma līgumu, varētu apliecināt, ka Tehniskajā piedāvājumā (tāmēs) iekļauti visi darbi un materiāli, kuri nepieciešami pilnīgai Tehniskajā specifikācijā paredzēto darbu veikšanai, lai nodrošinātu Darbu nodošanu pasūtītājam līgumā noteiktajā termiņā.
14. Darbu (būvdarbu, pielietoto materiālu, konstrukciju un tehnoloģiju) minimālais garantijas termiņš ir 60 (sešdesmit) kalendāra mēneši, skaitot no dienas, kad Objekts nodots ekspluatācijā. Atbildības garantijas limits tiek noteikts 5% (piecu procentu) apmērā no iepirkuma līguma cenas (ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma cenas, ja garantijas termiņa pirmajos divos gados nav konstatēti būvdarbu defekti vai būvdarbu veicējs un pasūtītājs ir vienojušies par pieteikto būvdarbu defektu novēršanas termiņu). 
15. Darbu kārtība: Darbi tiek veikti saskaņā ar Līguma izpildītāja (Uzņēmēja) izstrādāto darbu veikšanas projektu.
16. Pasūtītājs saskaņā ar līgumu, kā arī Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” prasībām pilnvaro Darbu izpildītāju pildīt pienākumus, kas ir noteikti darba aizsardzības koordinatoram projekta izpildes posmā. Tādējādi pretendentam jānodrošina atbilstoša speciālista piesaiste minētā uzdevuma izpildei.

IV Prasības piedāvājuma sagatavošanai un iesniedzamie dokumenti
17. Piedāvājuma dokumentus pretendents sagatavo ievērojot šādas prasības: 
17.1. dokumentus sagatavo latviešu valodā. Dokumentiem svešvalodās pievieno atbilstošus tulkojumus latviešu valodā;
17.2. visiem dokumentiem ir jābūt skaidri salasāmiem.
18. Atlases dokumentu kopumā pretendents iesniedz šādus dokumentus:
18.1. pieteikumu dalībai iepirkumā;
18.2. informāciju par iepriekšējo trīs gadu laikā (2023., 2024. un 2025.gadā) vai vēlāk līdz piedāvājumu iesniegšanas dienai veiktiem būvdarbiem;
18.3. informāciju par iepriekšējo trīs gadu laikā (2023., 2024. un 2025.gadā) vai vēlāk līdz piedāvājumu iesniegšanas dienai iegūto pieredzi kā būvprojekta izstrādātājam;
18.4. iesaistītā personāla (speciālistu) sarakstu;
18.5. informāciju par pretendenta piesaistītā atbildīgā būvdarbu vadītāja iepriekšējo trīs gadu laikā (2023., 2024. un 2025.gadā) vai vēlāk līdz piedāvājuma iesniegšanas dienai vadītiem būvdarbiem;
18.6. informāciju par pretendenta piesaistītā būvprojekta vadītāja iepriekšējo trīs gadu laikā (2023., 2024. un 2025.gadā) vai vēlāk līdz piedāvājuma iesniegšanas dienai iegūto pieredzi;
18.7. informāciju par pretendenta piesaistītā arhitekta (ja attiecināms) iepriekšējo trīs gadu laikā (2023., 2024. un 2025.gadā) vai vēlāk līdz piedāvājuma iesniegšanas dienai iegūto pieredzi;
18.8. informāciju par pretendenta piesaistītā ēku būvkonstrukciju projektētāja iepriekšējo piecu gadu laikā (2021., 2022., 2023., 2024. un 2025.gadā) vai vēlāk līdz piedāvājuma iesniegšanas dienai iegūto pieredzi; 
18.9. katra piesaistītā speciālista pieejamības apliecinājumu;
18.10. pretendenta parakstītu izziņu par finanšu apgrozījumu tajā komercdarbības daļā, kas attiecas uz būvniecības jomu, iepriekšējos trīs gados (2023., 2024. un 2025.gadā), norādot apgrozījumu attiecīgajā jomā. Pretendents izziņā iekļauj informāciju par pašu kapitālu un likviditātes koeficientu par pēdējo gadu; 
18.11. ja pretendents plāno iesaistīt Darbu izpildē apakšuzņēmējus – apakšuzņēmēju apliecinājumus, kurā norādīti katram apakšuzņēmējam nododamo darbu veidi (nododamā līguma daļa);
19. Tehniskā piedāvājuma dokumentu kopumā pretendents iesniedz šādus dokumentus, kuri apliecina pretendenta iesniegtā piedāvājuma atbilstību iepirkuma priekšmeta aprakstam un Darbu izpildei izvirzītajām prasībām:
19.1. Saskaņā ar būvnormatīva LBN 501-17 prasībām sagatavotu tāmi, ko iesniedz MS Office Excel vai līdzvērtīgā formātā;
19.2. Darbu izpildes kalendāro grafiku, kurā, ievērojot Nolikumā un Tehniskajā specifikācijā minētos termiņus un nosacījumus, norāda:
19.2.1. katru mēnesi veicamo Darbu veidus un apjomus (procentuālā izteiksmē, pieņemot kopējo konkrēta Darbu veida apjomu kā 100% vērtību), t.sk. būvniecības darbos iesaistīto pretendenta speciālistu (darbinieku) skaitu katram Darbu veidam;
19.2.2. finanšu plūsmu par faktiski izpildāmo darbu vērtību pa mēnešiem.
19.3. Izmantojamo pamatmateriālu pārskatu par galvenajiem Darbos izmantojamajiem materiāliem, kurā ietverti visi Tehniskajā specifikācijā norādītie materiāli;
19.4. kompetenta speciālista, kuram ir tiesības sniegt pakalpojumus darba aizsardzības jomā, izglītību apliecinoša dokumenta kopiju saskaņā ar Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 8.11. punkta vai 8.12. punkta prasībām. 
20. Finanšu piedāvājumā pretendents iesniedz finanšu piedāvājumu saskaņā ar paraugu.

V Piedāvājumu vērtēšanas un izvēles kritēriji 
21. Pasūtītājs piedāvājumu izskatīšanu un novērtēšanu veic šādā kārtībā:
21.1. izskata Atlases dokumentu kopumā iesniegtos dokumentus, pārbauda, vai ir iekļauti visi Nolikumā norādītie dokumenti, novērtē pretendentu, to norādīto apakšuzņēmēju un iesaistītā personāla (speciālistu) atbilstību Nolikumā izvirzītajām kvalifikācijas prasībām, nepieciešamības gadījumā iegūstot informāciju publiski pieejamās datubāzēs, no kompetentām valsts un pašvaldību institūcijām vai no citiem avotiem; 
21.2. izskatot Tehniskā piedāvājuma dokumentu kopumu, pārbauda, vai ir iekļauti visi Nolikumā norādītie dokumenti, kā arī pārbauda, vai dokumenti un tajos sniegtā informācija atbilst Nolikumā izvirzītajām prasībām;
21.3. Pasūtītājs pirms piedāvājuma izvēles var pieņemt lēmumu veikt sarunas ar Pretendentiem, lai saskaņotu savas vajadzības ar piegādātāju iespējām un saņemtu ekonomiski visizdevīgākos piedāvājumus;
21.4. Pasūtītājs, veicot sarunas ar Pretendentiem sarunu gaitā ir tiesīgs lūgt pretendentus izskaidrot, papildināt un uzlabot piedāvājumus (tostarp samazināt piedāvājuma cenu)
21.5. Saņemot no Pretendentiem apstiprinājumu, ka piedāvājums (arī pēc uzlabojumiem) ir galīgs un Pretendents neredz iespēju piedāvājumu uzlabot, no visiem prasībām atbilstošiem piedāvājumiem izvēlēsies ekonomiski visizdevīgāko piedāvājumu, ņemot vērā šādus kritērijus:

	Kritērijs
	Maksimālā skaitliskā vērtība (N)
	Punktu aprēķins / piešķiršana

	Piedāvātā cena kopā EUR (bez PVN)
	50
	K1 = Cz : Cp x N, kur:

Cz – viszemākā piedāvātā cena kopā;
Cp – vērtējamā piedāvājuma cena kopā;
N – kritērija maksimālā skaitliskā vērtība piedāvātajai cenai.

Aprēķinātais punktu skaits tiks noapaļots ar divām zīmēm aiz komata, piemērojot vispārīgi pieņemtos matemātikas noapaļošanas principus.

	Pieredze sociālās/dienas aprūpes centra projektēšanā un pārbūvē un/vai būvniecībā 
	50
	K2, kur:

30 punkti – pieredze tādas II vai III grupas ēkas būvprojekta izstrādē, autoruzraudzībā un būvdarbu veikšanā , kura paredzēta sociālo pakalpojumu, veselības aprūpes, izglītības, izmitināšanas vai citu publisku pakalpojumu sniegšanai un kurā paredzēta regulāra vai ilgstoša liela cilvēku skaita uzturēšanās.
Par atbilstošiem objektiem uzskatāmi, piemēram:
· sociālās aprūpes centrs; 
· dienas aprūpes centrs; 
· sociālās rehabilitācijas centrs; 
· ārstniecības vai veselības aprūpes iestāde; 
· skola vai pirmsskolas izglītības iestāde; 
· viesnīca vai cita izmitināšanas ēka; 
· cita publiska ēka ar līdzvērtīgu funkcionālo un tehnisko sarežģītību. 
Par pieredzi netiks uzskatīta ēkas pārbūve, atjaunošana vai vienkāršota renovācija.

50 punkti – pieredze divu tādu II vai III grupas ēku būvprojekta izstrādē, autoruzraudzībā un būvdarbu veikšanā, kuras paredzētas sociālo pakalpojumu, veselības aprūpes, izglītības, izmitināšanas vai citu publisku pakalpojumu sniegšanai un kurās paredzēta regulāra vai ilgstoša liela cilvēku skaita uzturēšanās.
Par atbilstošiem objektiem uzskatāmi, piemēram:
· sociālās aprūpes centrs; 
· dienas aprūpes centrs; 
· sociālās rehabilitācijas centrs; 
· ārstniecības vai veselības aprūpes iestāde; 
· skola vai pirmsskolas izglītības iestāde; 
· viesnīca vai cita izmitināšanas ēka; 
· cita publiska ēka ar līdzvērtīgu funkcionālo un tehnisko sarežģītību. 
Par pieredzi netiks uzskatīta ēkas pārbūve, atjaunošana vai vienkāršota renovācija.


Aprēķinātais punktu skaits tiks noapaļots ar divām zīmēm aiz komata, piemērojot vispārīgi pieņemtos matemātikas noapaļošanas principus.



22. Par saimnieciski visizdevīgāko tiks atzīts piedāvājums, kurš visu kritēriju novērtējuma kopsummā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.
23. Ja vairākiem piedāvājumiem ir vienāds kopējais punktu skaits, finansējuma saņēmēja izveidotā darba grupa izvēlas piedāvājumu, kuram lielākais punktu skaits tika piešķirts kritērijā “Piedāvātā cena kopā EUR”.
24. Pasūtītājam piedāvājumu vērtēšanas laikā ir visas Ministru kabineta 2017.gada 28.februāra noteikumos Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” noteiktās tiesības. 
25. Pēc piedāvājumu izvērtēšanas un lēmuma pieņemšanas par piedāvājuma izvēli Pasūtītājs iespējami īsā laikā, bet ne vēlāk kā piecu darbdienu laikā, par to rakstveidā informē visus pretendentus, informāciju nosūtot elektroniski uz pretendenta pieteikumā norādīto e-pasta adresi.
VI Līguma slēgšana
26. Līguma projekts ir pievienots Nolikumam. 
27. Līguma slēgšanas pretendentam līgums jāparaksta ne vēlāk kā divu darba dienu laikā pēc Pasūtītāja uzaicinājuma saņemšanas.
28. Pasūtītājam ir tiesības uzskatīt, ka pretendents ir atteicies no līguma slēgšanas, un lemt par līguma slēgšanas tiesību piešķiršanu nākamajam pretendentam, kurš piedāvājis ekonomiski visizdevīgāko piedāvājumu, ja Nolikumā noteiktajā termiņā pretendents, kuram piešķirtas līguma slēgšanas tiesības, (uzvarējušais pretendents) nav parakstījis līgumu.

VII Nolikuma pielikumu saraksts
1. Tehniskā specifikācija (projektēšanas uzdevums);
2. Iepirkuma līguma projekts;
3. Pieteikums iepirkumam;
4. Apakšuzņēmēju saraksts. 
5. Apakšuzņēmēju apliecinājums;
6. Finanšu piedāvājums;
7. Iepriekšējā darba pieredze;
8. Iesaistīto speciālistu saraksts;
9. Būvdarbu vadītāja iepriekšējo darbu pieredze;
10. Būvprojekta vadītāja / arhitekta / BK projektētāja iepriekšējo darbu pieredze;
11. Iesaistīto sertificēto speciālistu apliecinājums;
12. Finanšu izziņa;
13. Izmantojamo pamatmateriālu pārskats;
14. Kopsavilkuma aprēķins (Excel)

